Here is a page extracted from Wikipedia that may contain CSS, HTML, and a lot of unformatted text.

Title: Colechio Profesional d'Incheniers Tecnicos en Informatica d'Aragón
Content: Lo Colechio Profesional d'Incheniers Tecnicos en Informatica d'Aragón (Colegio Profesional de Ingenieros Técnicos en Informática de Aragón (en castellano)), ye una corporación de dreito publico, con personalidat churidica propia y con capacidat plena pa lo complimiento d'as suyas fins. Lo colechio esta formau per los titulados de Grau en Incheniería Informatica,  Incheniería Tecnica en Informatica  y Diplomatura en Informatica existents en a Comunidat autonoma de Aragón.

Historia 
En 2005 se creya l'Asociación Profesional d'Incheniers Tecnicos en Informatica d'Aragón pa la creacion d'o Colechio Profesional d'Incheniers Tecnicos en Informatica d'Aragón.

Lo 20 de setiembre de 2018 s'apreba, per la unanimidat d'os grupos politicos d'as Corz d'Aragón, la lei 12/2018 de creyación d'o Colechio Profesional d'Incheniers Tecnicos en Informatica d'Aragón, que se publica inicialment lo 20 de setiembre de 2018 en o Boletín Oficial d'Aragón  y posteriorment, el 7 de noviembre, en o Boletín Oficial d'o Estau

Lo 7 d'octubre de 2018 se creya la comision chestora pa la creyación d'o Colechio Profesional d'Incheniers Tecnicos en Informatica d'Aragón.

Lo 24 de noviembre de 2018 se celebró l'asembleya constituyent d'a cual se tría la primera Chunta de Gubierno encabezada per Don Eduardo Peris, qui pasa a estar lo primer degán d'o Colechio Profesional d'Incheniers Tecnicos en Informatica d'Aragón.

Lo 17 de chunyo de 2019 lo degán d'o colechio ye triau pa presidir lo Consello Cheneral de Colechios Oficials d'Incheniería Tecnica en Informatica d'Espanya (en castellano Consejo General de Colegios Oficiales de Ingeniería Técnica en Informática de España) a lo como perteneixe dende los suyos comienzos.

Lo 25 d'Octubre de 2019, lo Colechio Profesional d'Incheniers Tecnicos en Informatica d'Aragón dentra a formar parte de l'alianza per lo desembolique estratechico d'as infrastructuras d'Aragón.

Lo 4 de Chunyo de 2020, lo Gubierno d'Aragón, dende lo Departamento d'Industria, Competitividat y Desembolique Empresarial, a traviés de l'Instituto Aragonés de Fomento, concede lo sello RSA de Responsabilidat Social a lo Colechio Profesional d'Incheniers Tecnicos en Informatica d'Aragón. Pa obtener-lo, ye necesario aplicar la transparencia en a chestión, y integrar practicas con un compromiso etico, social y medioambiental.

Siede 
Este colechio profesional se localiza en carrera Martirs Nº2 de Zaragoza.

Fins 
Las fins esencials d'o Colechio Profesional d'Incheniers Tecnicos en Informatica d'Aragón, son establidas en l'articlo 8 d'as Ordinacions Chenerals:

La ordinación d'a profesión, dentro d'o suyo ambito competencial y d'o marco legal oportuno, en beneficio tanto d'a sociedat como d'os intereses chenerals que le son propios.
La defensa d'os intereses profesionals d'os colechiaus y ostentar la representación exclusiva de l'exercicio d'a profesión en a Comunidat Autonoma d'Aragón.
La protección d'os intereses d'os consumidors y usuarios d'os servicios d'os suyos colechiaus.
Cosirar l'exercicio d'a profesión, facilitando lo conoixencia y complimiento de tot tipo de disposicions legals que afecten a la mesma, fendo complir la etica profesional y las normas deontolochicas propias.
Veilar per l'adecuau livel de calidat d'as prestacions profesionals d'os colechiaus.
Procurar l'harmonía y colaboración entre los colechiaus y entre estes y os de demás profesionals.
Fomentar la solidaridat profesional y promover lo progreso d'a Incheniería Tecnica en Informatica y d'o Grau en Incheniería Informatica y l'aumento d'as competencias y d'o prestigio d'a profesión.
Colaborar con as Administracions Publicas en l'exercicio d'as suyas competencias, en os termins previstos en as leis.
Cooperar en a millora d'os estudios universitarios oficials que conducen a la obtención d'o grau u plans de estudios d'adaptación a los mesmos.
Fomentar per si, u per medio d'a colaboración con tercers, la investigación, desembolique y innovación (I+D+i) en l'ambito d'a informatica y d'as tecnolochías afíns.

Referencias

Vinclos externos
  Web oficial

Incheniers Tecnicos en Informatica d'Aragón